PATVIRTINTA

Nacionalinės mokyklų vertinimo agentūros

direktoriaus 2016 m. lapkričio 24 d.

įsakymu Nr. 2V-89

**KONKURSAS ŠVIETIMO POLITIKOS ANALIZĖS SKYRIAUS VEDĖJO PAREIGOMS EITI**

**Konkursą organizuojanti įstaiga:** Nacionalinė mokyklų vertinimo agentūra.

**Pareigų pavadinimas:** Švietimo politikos analizės skyriaus vedėjas (darbuotojas, dirbantis pagal darbo sutartį).

**Darbo vieta:** Geležinio Vilko g. 12, Vilnius.

**Reikalavimai pretendentui:**

1. Turėti aukštąjį universitetinį išsilavinimą ir ne žemesnį kaip magistro kvalifikacinį laipsnį arba jam prilygintą išsilavinimą.
2. Turėti ne mažesnį kaip 3 metų pedagoginio darbo stažą.
3. Turėti ne mažesnę kaip vienerių metų vadovavimo asmenų grupei (grupėms) patirtį.
4. Būti susipažinusiam su Lietuvos švietimo sistema, švietimą ir jo valdymą reglamentuojančiais teisės aktais.
5. Sklandžiai dėstyti mintis raštu ir žodžiu lietuvių kalba.
6. Mokėti bent vieną iš trijų Europos Sąjungos kalbų B2 lygiu (anglų, prancūzų ar vokiečių).
7. Mokėti dirbti Microsoft Office (Excel, PowerPoint, Outlook, Word) programiniu paketu.
8. Turėti švietimo politikos reiškinių ir aktualijų analizės ir rašymo patirties, tyrimų rezultatų vertinimo įgūdžių, išmanyti socialinių tyrimų metodologiją.
9. Išmanyti raštvedybos ir kanceliarinės kalbos taisykles, teisės aktų rengimo taisykles.

**Funkcijos:**

1. Planuoti ir organizuoti Švietimo politikos analizės skyriaus (toliau – Skyriaus) veiklą.
2. Tvarkyti savo veiklos srities dokumentaciją.
3. Agentūros nustatyta tvarka vertinti Skyriaus darbuotojų darbą.
4. Konsultuoti politikus, švietimo srities valstybės tarnautojus ir vadybininkus švietimo stebėsenos, švietimo politikos ir jos analizės klausimais.
5. Rengti Skyriaus kompetencijos klausimais perkamų paslaugų viešųjų pirkimų dokumentus, valdyti paslaugų teikimo procesą ir vertinti suteiktų paslaugų kokybę.
6. Užtikrinti bendradarbiavimą ir informacijos keitimąsi tarp Skyriaus ir kitų Agentūros padalinių.
7. Rengti, organizuoti ir vykdyti neformaliojo švietimo programas Skyriaus kompetencijos klausimais.
8. Atlikti kitas Agentūros direktoriaus pavestas ir pareigybės aprašyme nustatytas funkcijas, siekiant strateginių tikslų ir Agentūros uždavinių įgyvendinimo.

**Privalumai:**

1. Gebėjimas dirbti duomenų analizės SPSS programa.
2. Socialinių mokslų srities daktaro laipsnis.

**Dokumentai, kurie turi būti pateikti:**

1. Prašymas leisti dalyvauti konkurse. Prašyme turi būti nurodytas pretendento telefono numeris, adresas, el. pato adresas. Prašymai, kuriuose nėra nurodyta kontaktinė informacija, nėra priimami.
2. Asmens tapatybę patvirtinantis dokumentas, išsilavinimą patvirtinantis dokumentas ir šių dokumentų kopijos, užsienio kalbų mokėjimą, informacinių technologijų išmanymą, kiti reikalavimus pretendentui ir įsivardytus privalumus patvirtinantys dokumentai ir jų kopijos.
3. Gyvenimo aprašymas (su įvardytu privalumų sąrašu).
4. Užpildyta pretendento anketa (pagal Konkursų pareigoms, įtrauktoms į konkursinių pareigų sąrašą, organizavimo tvarkos aprašo, patvirtinto Lietuvos Respublikos Vyriausybės 2007 m. kovo 21 d. nutarimu  Nr. 301 „Dėl Konkursinių pareigų valstybės ir savivaldybių įmonėse, iš valstybės, savivaldybių ir valstybinio socialinio draudimo fondo biudžetų bei kitų valstybės įsteigtų fondų lėšų finansuojamose valstybės ir savivaldybių įstaigose bei viešosiose įstaigose, kurių savininkė yra valstybė ir savivaldybė, sąrašo nustatymo ir Konkursų pareigoms, įtrauktoms į konkursinių pareigų sąrašą, organizavimo tvarkos aprašo patvirtinimo“, priedą).

**Dokumentai priimami adresu:** Geležinio Vilko g. 12, Vilnius, II aukštas, 211 kabinetas.

**Dokumentai priimami iki** 2016 m. gruodžio 9 d.

**Pretendentų atrankos būdas:** Testas žodžiu, pokalbis.

**Kontaktiniai duomenys išsamesnei informacijai:** administratorė Gintė Vingytė, tel. (8 5) 271 1601, el. paštas info@nmva.smm.lt

**Skelbimas galioja iki:** 2016-12-09.